ועדת הכנסת, כנסת 18, פרוטוקול מספר 54, 2009-12-14 09:30

יריב לוין: בוקר טוב.

יריב לוין: אני פותח את הישיבה, שכל התארכות שלה - - -

קריאה: חג אורים שמח.

יריב לוין: חג שמח.

יריב לוין: כל התארכות של הישיבה מעבר לחמש דקות תעיד שאנחנו לא עובדים ביעילות פה.

יריב לוין: א.

יריב לוין: הנושא הראשון על סדר היום – הצעת חוק לתיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009.

יריב לוין: הצעה אחת, של חברי הכנסת ישראל חסון, שי חרמש, אורי אריאל וקבוצת חברי כנסת פ/1740/18, והצעה שנייה של חבר הכנסת דוד רותם, פ/1748/18.

יריב לוין: נשמעה במליאה הצעה להעביר את ההצעה לדיון בוועדת החוקה, חוק ומשפט.

יריב לוין: הלשכה המשפטית אמנם ממליצה להעביר דווקא לוועדת כלכלה, אבל נשמע את נציג המציעים, חבר הכנסת חסון, בבקשה.

יריב לוין: איפה אתה רוצה שזה יהיה?

ישראל חסון: אני מאד רוצה שזה יסתופף בחסותו של חבר הכנסת רותם.

ישראל חסון: לא, אבל הטענה היא עניינית.

ישראל חסון: אני חושב שהדיונים פה הם באמת דיונים ברמה החוקתית, נקרא לזה ככה, של סוגיית מיון.

ישראל חסון: יש פה עוד כמה חוקים שנוגעים בנושא הזה, של מיון, ומאחר שהדיון הוא בעיקרו מול הפרקליטות ומשרד המשפטים, אז אני חושב שזו אכסניה נכונה, מעבר לשיקולי הסימפטיה-אמפטיה.

יריב לוין: תודה.

יריב לוין: האמת שאני גם מסכים, ואני מוכרח לומר שיושב ראש ועדת הכלכלה לא העביר לנו עמדה, כנראה שגם הוא לא רואה איזשהו צורך שהנושא יידון אצלו.

אברהם מיכאלי: מי הציע כלכלה?

קריאות: הלשכה המשפטית.

אברהם מיכאלי: אה.

אברהם מיכאלי: מלכתחילה?

יריב לוין: כן.

יריב לוין: אז אני מציע להעביר את שתי הצעות החוק לוועדת לחוקה, חוק ומשפט.

יריב לוין: מי בעד?

יריב לוין: הצבעה מס' 1 בעד ההצעה להעביר את הצעות החוק לדיון בוועדת החוקה, חוק ומשפט – 1 נגד – אין נמנעים – אין ההצעה להעביר את הצעות החוק לדיון בוועדת חוקה, חוק ומשפט נתקבלה.

יריב לוין: אחד.

יריב לוין: אין מתנגדים ואין נמנעים.

יריב לוין: הוחלט כאמור.

יריב לוין: ב.

יריב לוין: הנושא השני על סדר היום: הצעת חוק לתיקון פקודת התעבורה (עידוד תחבורה ציבורית), התשס"ט-2009, הצעה של חברת הכנסת ליה שמטוב, פ/181/18.

יריב לוין: המלצת הלשכה המשפטית הינה להעביר את הצעת החוק לוועדת הכלכלה.

יריב לוין: נשמעה הצעה להעביר לוועדת הפנים והגנת הסביבה, אני מבקש לציין שהצעה דומה או זהה, לפי דעתי, של חבר הכנסת דב חנין, פ/1064/18, הועברה לדיון בוועדת הכלכלה.

יריב לוין: ולכן, הגם שעדיין לא קיבלתי התייחסות של יושבי ראש הוועדות, נדמה לי שאין שום היגיון אלא להעביר את הנושא לוועדת הכלכלה.

אברהם מיכאלי: אלא אם כן נעביר את זה לוועדת עלייה וקליטה.

יריב לוין: זה מקובל גם על המציעה, ולפיכך - - -

ליה שמטוב: ועדת הכלכלה.

יריב לוין: כן, אין שום היגיון – וגם התחום הוא תחום מובהק של ועדת הכלכלה.

יריב לוין: מי בעד להעביר לוועדת הכלכלה?

יריב לוין: הצבעה מס' 2 בעד ההצעה להעביר את הצעת החוק לדיון בוועדת הכלכלה – רוב נגד – אין נמנעים – אין ההצעה להעביר את הצעת החוק לדיון בוועדת הכלכלה נתקבלה.

יריב לוין: פה אחד, אין מתנגדים, אין נמנעים, הוחלט כאמור.

ליה שמטוב: תודה רבה.

ליה שמטוב: 2.

ליה שמטוב: קביעת ועדה לדיון בהצעה לסדר-היום בנושא: "סכנת פיטורים למאות עובדים במפעלים בצפון"

יריב לוין: הנושא האחרון שלנו היום על סדר היום: קביעת ועדה לדיון בהצעה לסדר-היום בנושא - - -

דוד רותם: מה עם החוקים של השכרות?

דוד רותם: זה לא להיום?

אתי בן יוסף: לא השבוע.

יריב לוין: כן.

יריב לוין: כי אני אגיד לך מה קרה.

יריב לוין: מה שקרה זה שמתברר שההצעה שלך עם כץ עברה אליו.

יריב לוין: הלוא ישנן שלוש הצעות שנוגעות לרישוי עסקים.

יריב לוין: אחת מהן כבר אצלו.

דוד רותם: כן.

דוד רותם: ושתיים – וארבע אצלי - - -

יריב לוין: אז צריך יהיה למצוא – אני אגיד לך, דודו, מה שאני מציע.

יריב לוין: מה שאני מציע זה שנשב אתו, ואולי הוא יפנה אלי ויבקש גם את ההצעה שאצלו אליך, ואז נרכז את הכל.

יריב לוין: אבל צריך לשבת, לנסות לסגור את זה.

איל ינון: יכול להיות שזה בטעות עבר אליו, אני אבדוק את זה.

איל ינון: כי הייתי בדיון וגם זה עבר - - -

יריב לוין: כן, צריך לבדוק את זה כי זה לא הגיוני, כי כל הנושא של האלכוהול, הצעת החוק הממשלתית מרוכזת שם, וזה גם עבר במליאה בתנאי של תיאום עם הצעת החוק הממשלתית ולכן ההיגיון אומר שזה יילך בחטיבה אחת, אבל צריך יהיה לסדר את העניינים.

זאב אלקין: אני גם בטוח שהאינטרס של המציעים זה שזה יהיה דווקא בוועדת החוקה.

זאב אלקין: נראה לי.

זאב אלקין: יכולת ההידברות מול השר היא בטח יותר גדולה שם.

יריב לוין: טוב.

יריב לוין: הנושא האחרון: "קביעת ועדה לדיון בהצעה לסדר-היום בנושא: סכנת פיטורים למאות עובדים במפעלים בצפון".

יריב לוין: הצעת חבר הכנסת שלמה מולה - נשמעו הצעות להעביר את ההצעה לדיון או בוועדת הכספים או בוועדה אחרת.

יריב לוין: יושב ראש ועדת הכספים מבקש להביא את ההצעה לדיון בוועדת הכספים.

יריב לוין: נדמה לי שזה גם המקום המתאים, הסביר והראוי.

זאב אלקין: פיטורים זה יחסי עבודה.

זאב אלקין: אז אולי ועדת העבודה.

זאב אלקין: אבל שהמציע יגיד.

זאב אלקין: זו הצעה לסדר.

שלמה מולה: אני ביקשתי ועדת כספים, אדוני היושב ראש, כי בפעם הקודמת גם היה דיון בעניין הזה.

יריב לוין: כן.

יריב לוין: כל הנושא הזה של המפעלים ומצבם נדון שמה, אני חושב שזה נכון שזה ילך לשם.

יריב לוין: מי בעד להעביר את זה לוועדת הכספים?

יריב לוין: הצבעה מס' 3 בעד ההצעה להעביר את ההצעה לסדר-היום לדיון בוועדת הכספים – רוב נגד – אין נמנעים – אין ההצעה להעביר את ההצעה לסדר-היום לדיון בוועדת הכספים נתקבלה.

יריב לוין: פה אחד.

יריב לוין: אין מתנגדים, אין נמנעים.

יריב לוין: הוחלט כאמור.

יריב לוין: הישיבה נעולה, תודה רבה.